b'\n_START_ARTICLE_\nNatriumatsidi\n_START_SECTION_\nK\xc3\xa4ytt\xc3\xb6 orgaanisessa kemiassa\n_START_PARAGRAPH_\nNatriumatsidia voidaan k\xc3\xa4ytt\xc3\xa4\xc3\xa4 valmistettaessa prim\xc3\xa4\xc3\xa4risi\xc3\xa4 amiineja. Atsidit reagoivat alkyylihalidien kanssa muodostaen alkyyliatsideja, jotka voidaan pelkist\xc3\xa4\xc3\xa4 prim\xc3\xa4\xc3\xa4risiksi amiineiksi.\n_START_SECTION_\nMyrkyllisyys\n_START_PARAGRAPH_\nNatriumatsidi on hyvin myrkyllist\xc3\xa4, l\xc3\xa4hes yht\xc3\xa4 myrkyllist\xc3\xa4 kuin natriumsyanidi. Aine voi kulkeutua kehoon hengitettyn\xc3\xa4, ihon l\xc3\xa4pi imeytyneen\xc3\xa4 tai nieltyn\xc3\xa4. Myrkytysoireita ovat huonovointisuus, verenpaineen lasku, syd\xc3\xa4men ly\xc3\xb6ntien hidastuminen ja tajuttomuus. Aineelle altistuminen voi aiheuttaa hermostovaurioita tai jopa kuoleman. Natriumatsidin on todettu olevan mutageeninen.'